### Beslutning

Kjeld Olsen, Helge Svendsen, Bitten Jessen, Mik Kristoffersen og Herman Brandt kunne tiltræde indstillingen i overensstemmelse med Magistratens anbefaling.

 Gustav Bach tog forbehold med henblik på en nærmere drøftelse i byrådsgruppen.

 Werner Klausen var forhindret i at deltage i udvalgets behandling af sagen.

Forslag til udviklingsplan for det nye brokvarter ved Bøje Svendsen til offentlig fremlæggelse.

### Resumé

Der er udarbejdet et forslag til udviklingsplan for det nye bykvarter, omtalt som det nye brokvarter, som strækker sig fra [adresse] i øst til [adresse] i vest.

 Udviklingsplanen tager udgangspunkt i en vision med fem grundlæggende kvaliteter:
 ·         Byen i byen
 ·         Byliv. Byrum. Bygninger
 ·         Blandet by med børn
 ·         Byen med trafiknerve
 ·         Naturnær storby

 Planen skal danne rammen for den fremtidige udvikling i området. Den skal være et redskab til dialog med udviklere i området og danne grundlag for udarbejdelsen af kommuneplantillæg og lokalplaner.

 Der har i tilblivelsen af planen været en bred dialog med interessenter i området. Denne dialog fortsætter efter vedtagelsen af udviklingsplanen for at sikre inddragelse i den videre udbygning af kvarteret samt etablering af fællesarealer/-funktioner i området.

### Indstilling

At 1) forslag til udviklingsplan for det nye brokvarter, vedlagt som bilag 1, godkendes til offentlig fremlæggelse.

### Sagens forløb

09-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-11-2016 Magistraten
Fremsendes til [adresse] med bemærkning, at Magistraten i mødet den 14. november 2016 anbefaler, at byrådet tiltræder Magistratsafdelingen for Teknik og Miljøs indstilling af 14. oktober 2016.

 Randi Mathiesen tog forbehold.
 23-11-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. november 2016.
 05-12-2016 Teknisk Udvalg
Kjeld Olsen, Helge Svendsen, Bitten Jessen, Mik Kristoffersen og Herman Brandt kunne tiltræde indstillingen i overensstemmelse med Magistratens anbefaling.

 Gustav Bach tog forbehold med henblik på en nærmere drøftelse i byrådsgruppen.

 Werner Klausen var forhindret i at deltage i udvalgets behandling af sagen.